als_Latn dik_Latn sag_Latn
Mediat zvicerane: Në Shqipëri po ndodhë një kthesë politike
“Larg syve të botës, në Shqipëri po ndodh një kthesë politike.” Kështu shprehet gazetari i njohur Martin Woker në një artikull të së përditshmes zvicerane 'Neue Zürcher Zeitung', i cili vlerëson ndryshimet që po ndodhin me ardhjen e qeverisë së re, duke vënë në fokus përfshirjen e përfaqësuesve të shoqërisë civile në udhëheqjen e proceve të rëndësishme të qeverisjes, dhe ku si shembull merr Ministrin e Mirëqënies Sociale, Erion Veliaj.
Gazetari Woker, sjell një panoramë hap pas hapi të gjithë jetës së ministrit që nga 1991 kur ai emigroi drejt Greqisë me xhaxhain e tij, përfshirja e tij si aktivist i lëvizjes “Mjaft” për një Shqipëri ndryshe, e deri ditën e sotme në ministri dhe reformat që ai ka marrë në krye të këtij dikasteri, transmeton Shqiptarja.
Shkrimi rendit aktivizimin e Veliajt në organizata amerikane në ndihma humanitare të vendeve në nevojë si Elsalvador, Afrikën e Jugut, Ruandë dhe ajo e refugjatëve kosovarë në veri të Shqipërisë në vitet e luftës. Më pas ai i bashkohet lëvizjes rinore dhe jopolitike “Mjaft” e cila sipas Woker nuk i trembej politikës aktuale por protestonte ndaj saj në emër të shoqërisë civile.
Më pas vjen aderimi i tij në Partinë Socialiste, i cili nuk ishte aspak i lehtë sipas Woker pas protestave të bëra nga “Mjaft”, por siç thekson vetë gazetari ndërrimin e brezave e kanë kaluar edhe ish-parti të tjera komuniste.
“Të bindje 2000 delegatë të partisë se ky aktivist i ri i lëvizjes “Mjaft” kishte vend në radhët e tyre, kishte qenë një veprim i fuqishëm. Ndërkohë që, më parë Veliaj dhe shokët e tij i kishin irrituar kuadrot e vjetër të parties me aksionet e tyre provokuese. Ndërrim brezash, të cilin e kanë kaluar edhe ish parti të tjera komuniste.” shkruan Woker në artikull.
Me ardhjen në pushtet të PS, vjen edhe vendimi për ndalimin e importimit të plehrave, por edhe me një vendimarrje shumë të vështirë sipas gazetarit zviceran, atë të vendimit për pranimin ose jo të armëve kimike, duke parë edhe miqësinë e vendit tonë me SHBA-në. Por kësaj rradhe Shqipëria thotë jo.
“Kjo është demokracia: ekuilibri ndërmjet interesave të miqve dhe shqetësimeve të qytetarëve”. thekson gazetari Woker në shkrimin e tij duke cituar ministrin Veliaj.
Për të ardhur në masat e marra. Sipas gazetarit zviceran në shkrimin e tij, Shqipëria po ndryshon dhe bashkë me të edhe imazhi i saj jashtë vendit. Për këtë gazetari merr si shembull një sërë reformash. Në shkrimin e Neue Zürcher Zeitung vlerësohen masat e qeverisë për të ndaluar ndërtimet pa leje dhe për prishur ato ekzistente.
Por jo vetëm kaq, pasi gazetari Woker sjell në vëmendje se me ardhjen e Veliajt në krye të Ministrisë së Mirëqënies Sociale, vetëm 200 ditë më vonë rreth 80% e këtij dikasteri janë femra. Gjithashtu thekson Woker, hapjen zyrave të reja të punësimit, ku edhe këtu pjesa më e madhe e të punësuarve në këtë zyrë janë femra.
Megjithatë, sipas Woker, imazhi i Shqipërisë në Bruksel po ndryshon edhe me masat e marra në kuadër të barazisë së minoriteteve, ku gazetari zviceran nënvizon strehimin e 220 romëve. Në mbyllje të shkrimit, Woker vlerëson gjestin e ministrit Veliaj, i cili mori personalisht një djalë rom të plagosur dhe e dërgoi në spital për tu mjekuar, duke bërë kështu, siç thekson gazetari, që të mos ketë më paragjykime ndaj këtij komuniteti.
“Kjo ngjarje bëri bujë të madhe. Romët nuk diskriminohen më në këtë spital, gjë që i bën mirë imazhit të Shqipërisë, e shihet pozitivisht në Bruksel.” shkruan Martin Woker.
- Latas – Selmanit: Ti mund të përfaqësosh UÇK-në dhe shqiptarët, jo gazetarët
- Nervozohet Orhan Ibrahimi pas kritikave të Xhelal Nezirit
- 'Fiks Fare' nënkryetarin 24 karatësh të BDI-së e bën 'Nevzati i Madhërishëm' (VIDEO)
- Gazetari maqedonas nuk komenton për fyerjen e shqiptarëve, por akuzon Zaevin
- Adnan Azizi ka një porosi për simpatizantët e Lëvizjes BESA!
- Sot Zaev publikon “bombën” e 14 me radhë
- Ja emisioni skandaloz i Vasko Eftovit ku ofendohet Adem Jashari (VIDEO)
- BDI kërkon të jetë pjesë e dialogut VMRO-LSDM, që do të zhvillohet me mbikëqyrje ndërkombëtare (FOTO)
- Gruevski nuk e përjashton mundësinë e destablizimit të vendit!
- Shikojeni drejtpërsëdrejti në Almakos pres-konferencën e Zoran Zaev (VIDEO)
- Ziadin Sela kryetar i PDSH-së
- DRAMË E VËRTETË NË SHKUP: I prishet makina, më pas mezi i shpëton plumbave
- Spitali Medicine ia shpëton jetën publicistit Kim Mehmeti
- Zoran Zaevi ua dërgoi “selamin” e fundit BDI-së dhe PDSH-së
- Ja cilët ish funksionarë të PDSH-së ishin prezent në kongresin e Selës
- Mijallkov dhe Jankullovska bisedojnë se si e kontrollojn Feriz Dervishinn nga BDI e Kumanovës - VIDEO
- Lëvizja e Selës : Mbi 800 Delegat po e dridhë Tetovën (FOTO)
- Menduh Thaçi e pranon: Vëllau im është njëri nga aksionarët te 'Interprometi' (VIDEO)
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn